Imidlertid havde Brochmand allerede 1634 genoptaget sin
polemiske virksomhed.<br />
[[Christian 4.]]'s svoger, Markgrev Christian
Vilhelm af Brandenborg, var gået over til katolicismen , og
jesuiterne havde 1633 i [[Wien]] udgivet et skrift: «Speculum veritatis»
til forsvar for dette frafald. Kongen fandt sagen så vigtig, at
han befalede Brochmand at forfatte et modskrift, og denne udgav derfor
«''Lychnos logou prophêtikou'' oppositus veritatis pontificiæ speculo»
(«Det profetiske Ords lys stillet imod den papistiske sandheds
Spejl»), som indeholder vigtige bidrag til oplysning om forfatterens
og tidens anskuelse om [[Bibelen|skriften]], [[kirke (institution)|kirken]], [[tradition]]en og fædrenes
vidnesbyrd og tillige giver en grundig [[Apologetik|apologi]] for Luther og hans virksomhed.
Religion Historie Videnskab Ledelse Organisationer Uddannelsesinstitutioner Universiteter Ledere